Plettenberg Bay Beach Cottage | Garden Route Accommodation
← Riverclub 4217
26 Riverclub Villas →
Plettenberg Bay Beach Cottage | Garden Route Back Packers Accommodation
Daar was genoeg slaapplek en badkamers. Die kombuis was meer as voldoende toegerus met konveksie-mikrogolfoond, wasmasjien en skottelgoedwasser. Daar was baie plek om kos voor te berei, en daar is ook 'n braai. Die internetverbinding was meer as vinnig genoeg vir ons behoeftes. Die Spar is net 'n groot blok ver, en die swemstrand ook. Hierdie huis se ligging is ideaal en sentraal. Ons bure was vriendelik. As ek weer in Plettenbergbaai omgewing gaan bly, sal ek beslis hierdie huis weer huur.
Baie netjies en skoon. Groot leefarea wat dit maklik gemaak het aangesien ons 9 mense was: 4 volwassenes en 5 kinders. Daar was braaigeriewe wat altyd welkom is en die blyplek was naby winkels. Alles wat ons nodig gehad het was in die huis. Baie dankie vir 'n lekker naweek.
Baie gemaklike huis vir gesinne. Binne huis is 2 kamers met 'n badkamer en toilet. Die ander 2 kamers met en-suite is buite die huis/op die stoep. Die skottelgoedwasser en wasmasjien het baie gehelp.
Fantasties, daar is nie 'n beter woord om die plekkie op te som nie, dit is mooi ingerig met als wat jy nodig het, skoon, veilig en genoeg ruimte om in te beweeg, dit is net 'n paar honderd meter vanaf die see en winkels. Ons het dit baie geniet. Die eienares was baie vriendelik en behulpsaam. Pragtige plekkie en ligging.
Plettenberg Bay Beach Cottage is 'n ouer huis, maar dit is baie goed opgeknap en baie netjies, met alles wat ons benodig het tydens ons vakansie. Die ligging was vir ons 'n pluspunt – oorkant 'n park, stapafstand (ook vir kinders van 7 en 3) na die KwikSpar, Beacon Island-strand sowel as Robbergstrand. Die gasheer was tegemoetkomend en behulpsaam. Die uitleg van die huis verdien verdere beskrywing: Twee slaapkamers is langs mekaar, met 'n derde kamer wat vas aan die huis is, maar nie direkte toegang tot die huis het nie. Die vierde slaapkamer is 'n buitekamer wat nie aan die huis vasgeheg is nie. Ons het baie lekker gebly – die huis het 'n rustige gevoel.